钦定古今图书集成/理学汇编/文学典/第010卷 > 王鏊震泽长语 > 《六经文法》
## 钦定古今图书集成/理学汇编/文学典/第010卷 > 王鏊震泽长语 > 《六经文法》

世谓六经无文法，不知万古义理、万古文字皆从经
出也。其高者远者，未敢遽论，即如《七月》一篇，叙农桑
稼圃，内则叙家人寝兴烹饪之细；《禹贡》叙山水脉络
原委如在目前，后世有此文字乎？《论语》记夫子在乡、
在朝、使摈等容，宛然画出一个圣人，非文能之乎？昌
黎序如《书》，铭如《诗》，学《书》与《诗》也。其它文多从《孟子》，遂
为后世文章家冠，孰谓“六经”无文法乎？